USS Roanoke (1855)
Palvelus

Palvelukseenotettaessa alus liitettiin Kotilaivueen lippulaivaksi. Aluksen ensimmäisenä tehtävänä oli tuoda Yhdysvaltoihin entinen Nicaraguan presidentti William Walker ja 205 hänen kannattajaansa takaisin Yhdysvaltoihin. Alus purjehti 30. toukokuuta 1857 Aspinwalliin Kolumbiaan, mistä se palasi 4. elokuuta matkustajat mukanaan. Pian tämän jälkeen alus siirrettiin Bostonin laivastontelakalle, missä se poistettiin palveluksesta 24. syyskuuta.
Alus palautettiin 18. elokuuta 1858 palvelukseen Kotilaivueen lippulaivaksi. Seuraavat kuukaudet se purjehti Länsi-Intian alueella, kuljetti Yhdysvaltain Bogotan lähettilään George W. Jonesin Aspinwallista Cartagenaan. Reilun vuoden alus oli sijoitettuna Aspinwalliin, missä se odotti Japanin erityislähetystöä, jonka piti saapua Washingtoniin vahvistamaan vuonna 1858 allekirjoitettu sopimus. Lähetystö lähti 13. helmikuuta 1860 Yokohamasta fregatti Powhatanilla ja saapui junalla Aspinwalliin 25. huhtikuuta 1860. Lähetystö nousi alukseen, joka kuljetti heidät edelleen. Alus saapui 12. toukokuuta Hampton Roadsiin, missä se poistettiin palveluksesta.
Yhdysvaltain sisällisodan alettua alus palautettiin palvelukseen 20. kesäkuuta 1861. Se liitettiin Pohjois-Atlantin laivueeseen. Alus tuhosi 13. heinäkuuta Lockwoodin niemimaan edustalla kuunari Maryn ja osallistui 15. lokakuuta Charlestonin edustalla kuunareiden Albion ja Alert sekä Thomas Watsonin valtaukseen.
CSS Virginian hyökätessä Hampton Roadsissa olleen pohjoisvaltioiden laivaston kimppuun 8. maaliskuuta 1862, Roanoken suuri syväys esti sitä osallistumasta taisteluun. Samoin kävi seuraavana päivänä Virginian ja USS Monitorin kohdatessa. Alukselle nousi Virginian upottamilta USS Congressilta ja USS Cumberlandilta 268 pelastettua miestä, jotka se kuljetti pohjoiseen. Alus saapui 25. maaliskuuta New Yorkiin, missä se poistettiin palveluksesta vielä samana päivänä.
New Yorkissa Novelty Iron Works muutti aluksen monitoriksi. Aluksen tykkikannet leikattiin, jotta vapaakorkeus saatiin laskettua. Aluksen aseistukseksi asennettiin keskilinjaan kolme tykkitornia. Aluksella säilyi savuhormi, mutta takila poistettiin. Aluksen muutostyöt hyväksyttiin 16. huhtikuuta 1863 New Yorkin laivastontelakalla. 31. elokuuta päivätty varusluettelo listaa aluksen aseistukseksi etummaisessa tornissa viidentoista tuuman ja 150 naulan tykit, keskimmäisessä tornissa viidentoista ja yhdentoista tuuman tykit ja perän tornissa yhdentoista tuuman ja 150 naulan tykit.
Avomerikokeissa aluksen raskaat tornit aiheuttivat vaarallista keinuntaa ja aluksen rungon olevan liian heikko kestääkseen tornien painon ja tykkien laukausten aiheuttaman paineen. Alus palautettiin palvelukseen 29. kesäkuuta 1863 ja se sijoitettiin Hampton Roadsin sataman suojaksi, missä tehtävässä se oli sisällissodan päättymiseen saakka.
Alus poistettiin palveluksesta 20. kesäkuuta 1865 New Yorkin laivastontelakalla ja se sijoitettiin reserviin. Aluksen ainoa tehtävä oli olla New Yorkin satama-amiraalin lippulaivana. Alus palautettiin palvelukseen 13. tammikuuta 1874 ja se oli vajaalla miehistöllä reserviin siirtoonsa saakka 12. kesäkuuta 1875. Alus poistettiin alusluettelosta 5. elokuuta 1882 ja myytiin romutettavaksi 27. syyskuuta 1883 Chesterissä Pennsylvaniassa E. Stannard and Companylle Westbrookiin Connecticutiin.